കുഞ്ചാക്കോ ബോബൻ

ഒരു മലയാളചലച്ചിത്ര അഭിനേതാവാണ് കുഞ്ചാക്കോ ബോബൻ (ജനനം: 1976 നവംബർ 2). 1997-ൽ പുറത്തിറങ്ങിയ അനിയത്തിപ്രാവ് എന്ന ചിത്രത്തിലൂടെ നായകനായി അരങ്ങേറിയ ഇദ്ദേഹം അൻപതിൽപരം മലയാളചലച്ചിത്രങ്ങളിൽ അഭിനയിച്ചിട്ടുണ്ട്.

 ചലച്ചിത്രജീവിതം 
1981-ൽ പിതാവായ ബോബൻ കുഞ്ചാക്കോ നിർമ്മിച്ച് ഫാസിൽ സംവിധാനം ചെയ്ത ധന്യ എന്ന ചിത്രത്തിൽ ബാലതാരമായി അഭിനയിച്ചു. ഫാസിൽ തന്നെ സംവിധാനം ചെയ്ത് 1997-ൽ പുറത്തിറങ്ങിയ അനിയത്തിപ്രാവ് ആയിരുന്നു നായകനായി അഭിനയിച്ച ആദ്യ ചിത്രം. ബാലതാരമായി മലയാള സിനിമകളിൽ അഭിനയിച്ചിരുന്ന ശാലിനി നായികയായി അരങ്ങേറ്റം കുറിച്ച ചിത്രം കൂടിയായിരുന്നു അത്‌. ആ ചിത്രത്തിലെ സുധി എന്ന കഥാപാത്രത്തെയാണ് കുഞ്ചാക്കോ ബോബൻ അവതരിപ്പിച്ചത്.

രണ്ടാമത്തെ ചിത്രമായ നക്ഷത്രതാരാട്ട് കാര്യമായ വിജയം നേടിയില്ലെങ്കിലും കുഞ്ചാക്കോയുടെ താരമൂല്യം കുറഞ്ഞില്ല. കമൽ സംവിധാനം ചെയ്ത നിറം വാണിജ്യവിജയം കൈവരിച്ചു. പിന്നീട് പുറത്തിറങ്ങിയ അദ്ദേഹത്തിന്റെ പല ചിത്രങ്ങളും കാര്യമായ നേട്ടം കൊയ്തില്ല. ദോസ്ത്, നരേന്ദ്രൻ മകൻ ജയകാന്തൻ വക, കസ്തൂരിമാൻ, സ്വപ്നക്കൂട് എന്നിവയായിരുന്നു ഈ കാലഘട്ടത്തിലെ കുഞ്ചാക്കോ ബോബന്റെ വിജയചിത്രങ്ങൾ. 2004-ൽ പുറത്തിറങ്ങിയ ഈ സ്നേഹതീരത്ത് എന്ന ചിത്രത്തിലെ ഉണ്ണി എന്ന കഥാപാത്രം കുഞ്ചാക്കോ ബോബന് ആ വർഷത്തെ സംസ്ഥാന ചലച്ചിത്ര അവാർഡുകളിൽ പ്രത്യേക ജൂറി പുരസ്കാരം നേടിക്കൊടുത്തു.

2005-ൽ വിവാഹിതനായ അദ്ദേഹം റിയൽ എസ്റ്റേറ്റ് രംഗത്ത് ശ്രദ്ധ കേന്ദ്രീകരിച്ചു. 2006-ൽ കിലുക്കം കിലു കിലുക്കം എന്ന ചിത്രത്തിൽ മാത്രം അഭിനയിച്ച അദ്ദേഹം 2007-ൽ ചലച്ചിത്രരംഗത്ത് നിന്ന് പൂർണ്ണമായി വിട്ടുനിന്നു. 2008-ൽ ലോലിപോപ്പ് എന്ന ഷാഫി ചിത്രത്തിലൂടെ അഭിനയരംഗത്തേക്ക് തിരിച്ചുവന്ന അദ്ദേഹം 2010-ഓടെ ചലച്ചിത്രരംഗത്ത് വീണ്ടും സജീവമായി. 2010-ൽ ലാൽ ജോസ് സംവിധാനം ചെയ്ത് പുറത്തിറങ്ങിയ എൽസമ്മ എന്ന ആൺകുട്ടി എന്ന ചിത്രത്തിലെ പാലുണ്ണി എന്ന കഥാപാത്രം വളരെയധികം പ്രേക്ഷകപ്രശംസ നേടി. 2011 ഇനു ശേഷം കുഞ്ചാക്കോ ബോബനെ സംബന്ധിച്ച് മികച്ച കാലഘട്ടമാണ്. അദ്ദേഹം പ്രധാനവേഷങ്ങൾ അവതരിപ്പിച്ച ട്രാഫിക്, സീനിയേഴ്സ്, ത്രീ കിംഗ്സ്, സെവൻസ്, ഡോക്ടർ ലൗ എന്നീ ചിത്രങ്ങൾ സാമ്പത്തിക വിജയം നേടി. 2012-ൽ പുറത്തിറങ്ങിയ ഓർഡിനറിhttp://www.evartha.in/2012/03/17/ordinary-2.html, മല്ലൂസിംഗ് എന്നീ ചിത്രങ്ങളും മികച്ച വിജയം നേടി.2013 ൽ പുറത്തിറങ്ങിയ റോമൻസ് എന്ന ചലച്ചിത്രം വൻ പ്രേക്ഷക ശ്രദ്ധ പിടിച്ചു പറ്റിയിരുന്നു..11 ആഗസ്റ്റ് 2022 ൽ റിലീസ് ചെയ്ത കുഞ്ചാക്കോ ബോബന്റെ ഏറ്റവും പുതിയ ചിത്രമായ ന്നാ താൻ കേസ് കൊട് ന് ബോക്സ് ഓഫീസിൽ നല്ല പ്രതികരണമാണ് ലഭിക്കുന്നത്.

 സ്വകാര്യജീവിതം 
കുട്ടനാട്ടിലെ പുളിങ്കുന്നിൽ നിന്ന് ആലപ്പുഴയിലേക്ക് കുടിയേറി ഉദയാ സ്റ്റുഡിയോ സ്ഥാപിച്ച്, ഒരു കാലത്ത് മലയാള സിനിമയിൽ നിറഞ്ഞു നിന്ന മാളിയംപുരക്കൽ കുഞ്ചാക്കോയുടെ ചെറുമകനാണ് കുഞ്ചാക്കോ ബോബൻ. നടനും സംവിധായകനും നിർമ്മാതാവും വിതരണക്കാരനുമൊക്കെയായി സിനിമയിൽ സജീവ സാന്നിധ്യമറിയിച്ച ബോബൻ കുഞ്ചാക്കോയുടെയും മോളിയുടെയും മകൻ. രണ്ട് സഹോദരിമാർ അദ്ദേഹത്തിനുണ്ട്. 2005 ഏപ്രിൽ 2-ന് തന്റെ കാമുകിയായ പ്രിയ ആൻ സാമുവേലിനെ അദ്ദേഹം വിവാഹം ചെയ്തു. പതിനാലുവർഷത്തെ കാത്തിരിപ്പിനൊടുവിൽ 2019 ഏപ്രിൽ 17-ന് ഇവർക്ക് ഒരു മകൻ ജനിച്ചു. ഇസ്ഹാക്ക് എന്നാണ് മകന്റെ പേര്.

 ചലച്ചിത്രങ്ങൾ 
 നം. വർഷം ചലച്ചിത്രം കഥാപാത്രം സംവിധാനം അഭിനേതാക്കൾ 1  1981  ധന്യ ബാലതാരം  ഫാസിൽ  ശരത് ബാബു, ശ്രീവിദ്യ, മോഹൻലാൽ 2  1997  അനിയത്തിപ്രാവ്  സുധീഷ് കുമാർ  ഫാസിൽ  ശാലിനി, തിലകൻ 3  1998  നക്ഷത്രതാരാട്ട്  സുനിൽ  കെ. ശങ്കർ  ശാലിനി, തിലകൻ 4  1998  മയിൽപ്പീലിക്കാവ്  കൃഷ്ണനുണ്ണി, മനു അനിൽ ബാബു ജോമോൾ, തിലകൻ 5  1998  ഹരികൃഷ്ണൻസ്  സുദർശനൻ  ഫാസിൽ  മോഹൻലാൽ, മമ്മൂട്ടി, ജൂഹി ചാവ്‌ല 6  1999  ചന്ദാമാമ  ഉണ്ണി  മുരളി കൃഷ്ണൻ  സുലേഖ, ജഗതി ശ്രീകുമാർ, സുധീഷ് 7  1999  മഴവില്ല്  മഹേഷ് മേനോൻ  ദിനേശ് ബാബു  പ്രീതി ഝംഗിയാനി, വിനീത് 8  1999  പ്രേം പൂജാരി  പ്രേം ജേക്കബ്  ഹരിഹരൻ  ശാലിനി, വിനീത് 9  1999  നിറം  എബി  കമൽ  ശാലിനി, ജോമോൾ 10  2000  പ്രിയം  ബെന്നി  സനൽ  ദീപ നായർ, ജഗതി ശ്രീകുമാർ 11  2000  ഇങ്ങനെ ഒരു നിലാപക്ഷി  ചാർളി  അനിൽ ബാബു സ്നേഹ, സുജിത, ശ്രീവിദ്യ 12  2000  സത്യം ശിവം സുന്ദരം  ചന്ദ്രഹാസൻ  റാഫി മെക്കാർട്ടിൻ  അശ്വതി, ജഗദീഷ്, ബാലചന്ദ്രമേനോൻ 13  2000  സഹയാത്രികയ്ക്ക് സ്നേഹപൂർവ്വം  സജി  എം. ശങ്കർ  കാവ്യ മാധവൻ, ജഗദീഷ് 14  2001  ദോസ്ത്  വിജയ്  തുളസീദാസ്  ദിലീപ്, കാവ്യ മാധവൻ 15  2001  നരേന്ദ്രൻ മകൻ ജയകാന്തൻ വക  ജയകാന്തൻ  സത്യൻ അന്തിക്കാട്  സംയുക്ത വർമ്മ, അസിൻ, ശ്രീനിവാസൻ 16  2002  സ്നേഹിതൻ  ജോജി  ജോസ് തോമസ് പ്രീത വിജയകുമാർ, നന്ദന, കൃഷ്ണ 17  2002  തില്ലാന തില്ലാന  അതിഥി വേഷം  ടി.എസ്. സജി  കൃഷ്ണ, ജോമോൾ, കാവേരി 18  2002  പുത്തൂരംപുത്രി ഉണ്ണിയാർച്ച  ആരോമലുണ്ണി  പി.ജി. വിശ്വംഭരൻ  വാണി വിശ്വനാഥ്, ജോമോൾ 19  2003  കല്ല്യാണരാമൻ  ഉണ്ണി  ഷാഫി  ദിലീപ്, നവ്യ നായർ 20  2003  മായാമോഹിതചന്ദ്രൻ  ചന്ദ്രൻ  ഷിബു പ്രഭാകർ  രേണുക മേനോൻ, പൃഥ്വിരാജ് 21  2003  മുല്ലവള്ളിയും തേന്മാവും  ഷെല്ലി  വി.കെ. പ്രകാശ്  ഛായ സിംഗ്, ഇന്ദ്രജിത്ത് 22  2003  കസ്തൂരിമാൻ സാജൻ ജോസഫ് ആലൂക്ക  എ.കെ. ലോഹിതദാസ്  മീര ജാസ്മിൻ 23  2003 സ്വപ്നം കൊണ്ട് തുലാഭാരം  അനിയൻകുട്ടൻ  രാജസേനൻ  സുരേഷ് ഗോപി, ശ്രുതിക, നന്ദന 24  2003  സ്വപ്നക്കൂട്  ദീപു നാരായൺ  കമൽ  പൃഥ്വിരാജ്, ജയസൂര്യ, മീര ജാസ്മിൻ, ഭാവന 25  2004  ജലോത്സവം  ആലക്കൽ ചന്ദ്രൻ  സിബി മലയിൽ  നവ്യ നായർ, നെടുമുടി വേണു 26  2004  ഈ സ്നേഹതീരത്ത്  ഉണ്ണി  പ്രൊഫ. ശിവപ്രസാദ്  ഉമാശങ്കരി, ജയപ്രദ, ലാൽ, നെടുമുടി വേണു 27  2005  ഇരുവട്ടം മണവാട്ടി  ഗൗതം  സനൽ  കാവ്യ മാധവൻ 28  2005  ജൂനിയർ സീനിയർ  കിച്ചു  ജി. ശ്രീകണ്ഠൻ  മീനാക്ഷി, മുകേഷ്, ഹരിശ്രീ അശോകൻ 29  2005  ഫൈവ് ഫിംഗേഴ്സ്  മനു  സജീവ് രാജ്  കാർത്തിക, സുധീഷ് 30  2005  ഹൃദയത്തിൽ സൂക്ഷിക്കാൻ  ശ്രീനാഥ്  രാജേഷ് പിള്ള  ഭാവന, ഹരിശ്രീ അശോകൻ 31  2006  കിലുക്കം കിലുകിലുക്കം  റോയ്  സന്ധ്യാമോഹൻ മോഹൻലാൽ, ജയസൂര്യ, കാവ്യ മാധവൻ 32  2008  ട്വന്റി20  സാബു  ജോഷി  മമ്മൂട്ടി, മോഹൻലാൽ, ദിലീപ്, സുരേഷ് ഗോപി, ജയറാം 33  2008  ലോലിപോപ്പ്  എബി  ഷാഫി  പൃഥ്വിരാജ്, ജയസൂര്യ, റോമ, ഭാവന 34  2009  ഗുലുമാൽ - ദി എസ്കേപ്  രവി വർമ്മ  വി.കെ. പ്രകാശ്  ജയസൂര്യ, മിത്ര കുര്യൻ 35  2010  മമ്മി ആന്റ് മീ  രാഹുൽ  ജിത്തു ജോസഫ്  അർച്ചന കവി, ഉർവ്വശി, മുകേഷ് 36  2010  സകുടുംബം ശ്യാമള  ആകാശ്  രാധാകൃഷ്ണൻ മംഗലത്ത്  ഉർവ്വശി, ഭാമ, സുരാജ് വെഞ്ഞാറമൂട് 37  2010  എൽസമ്മ എന്ന ആൺകുട്ടി  ഉണ്ണികൃഷ്ണൻ (പാലുണ്ണി)  ലാൽ ജോസ്  ആൻ അഗസ്റ്റിൻ, ഇന്ദ്രജിത്ത്, മണിക്കുട്ടൻ 38  2010  ഒരിടത്തൊരു പോസ്റ്റ്മാൻ  രഘുനന്ദൻ  ഷാജി അസീസ്  ഇന്നസെന്റ്, ശരത് കുമാർ, മീര നന്ദൻ 39  2010  ഫോർ ഫ്രണ്ട്സ്  സൂര്യ  സജി സുരേന്ദ്രൻ  ജയറാം, ജയസൂര്യ, മീര ജാസ്മിൻ, സരയു 40  2011  ട്രാഫിക്  ഡോ. ഏബൽ തരിയൻ  രാജേഷ് പിള്ള  ശ്രീനിവാസൻ, റഹ്‌മാൻ, ആസിഫ് അലി, രമ്യ നമ്പീശൻ 41  2011  മേക്കപ്പ്മാൻ  അതിഥി വേഷം  ഷാഫി  ജയറാം, ഷീല 42  2011  റേസ്  ഡോ. എബി ജോൺ  കുക്കു സുരേന്ദ്രൻ  ഇന്ദ്രജിത്ത്, മംത മോഹൻദാസ്, ഗൗരി മുഞ്ജൾ 43  2011  സീനിയേഴ്സ്  റെക്സ് മാനുവേൽ  വൈശാഖ്  ജയറാം, മനോജ് കെ. ജയൻ, ബിജു മേനോൻ, മീര നന്ദൻ 44  2011  ത്രീ കിംഗ്സ്  രാമനുണ്ണി രാജ (റാം)  വി.കെ. പ്രകാശ്  ഇന്ദ്രജിത്ത്, ജയസൂര്യ, ആൻ അഗസ്റ്റിൻ 45  2011  സെവൻസ്  ശ്യാം  ജോഷി  ആസിഫ് അലി, നദിയ മൊയ്തു, ഭാമ 46  2011  ഡോക്ടർ ലൗ  വിനയചന്ദ്രൻ  കെ. ബിജു  ഭാവന, അനന്യ 47  2011  സാൻവിച്ച്  സായി  എം.എസ്. മനു  റിച്ച പനായ് അനന്യ, സുരാജ് വെഞ്ഞാറമ്മൂട് 48  2012  സ്പാനിഷ് മസാല  രാഹുൽ  ലാൽ ജോസ്  ദിലീപ്, ഡാനിയേല സാക്കേൾ 49  2012  ഓർഡിനറി  ഇരവിക്കുട്ടൻ പിള്ള  സുഗീത്  ബിജു മേനോൻ, ശ്രിത ശിവദാസ്, ആസിഫ് അലി 50  2012  മല്ലൂസിംഗ്  അനി  വൈശാഖ്  ഉണ്ണി മുകുന്ദൻ, രൂപ മഞ്ജരി, സംവൃത സുനിൽ 51  2012  101 വെഡ്ഡിംഗ്സ്  കൃഷ്ണൻകുട്ടി (കൃഷ്)  ഷാഫി  ജയസൂര്യ, ബിജു മേനോൻ, സംവൃത സുനിൽ 52  2012  പോപ്പിൻസ്  ഉണ്ണി  വി.കെ. പ്രകാശ്  നിത്യ മേനോൻ 53  2013  റോമൻസ്  ആകാശ് / ഫാദർ പോൾ  ബോബൻ സാമുവൽ ബിജു മേനോൻ, നിവേദ തോമസ് 54  2013  ത്രീ ഡോട്ട്സ്  വിഷ്ണു  സുഗീത്  ജനനി അയ്യർ, ബിജു മേനോൻ, പ്രതാപ് പോത്തൻ, റഹ്‌മാൻ 55  2013  ഗോഡ് ഫോർ സെയിൽ  പ്രസന്നൻ നായ‌ർ / സ്വാമി പൂർണ്ണാനന്ദ  ബാബു ജനാർദ്ദനൻ  അനുമോൾ, ജ്യോതി കൃഷ്ണ, സുരാജ് വെഞ്ഞാറമൂട് 56  2013  പുള്ളിപ്പുലികളും ആട്ടിൻകുട്ടിയും  ഗോപൻ  ലാൽ ജോസ്  നമിത പ്രമോദ് 57  2013  കഥവീട്  രാജ് കാർത്തി  സോഹൻലാൽ ഭാമ, റിതുപർണ്ണ സെൻ‌ഗുപ്ത, മല്ലിക 58  2013  വിശുദ്ധൻ  സണ്ണി  വൈശാഖ്  മിയ ജോർജ്ജ് 59  2014  കൊന്തയും പൂണൂലും കൃഷ്ണൻ  ജിജോ ആന്റണി  ഭാമ, ഷൈൻ ടോം ചാക്കോ 60  2014  പോളിടെൿനിക്  പോളി  എം. പത്മകുമാർ  ഭാവന, അജു വർഗ്ഗീസ് 61  2014  ലോ പോയിന്റ് സത്യ  ലിജിൻ ജോസ്  നമിത പ്രമോദ് 62  2014  ഹൗ ഓൾഡ് ആർ യൂ രാജീവ് റോഷൻ ആൻഡ്രൂസ്  മഞ്ജു വാര്യർ632014ഭയ്യാ ഭയ്യാബാബു മോൻജോണി ആന്റണിബിജു മേനോൻ


 പുരസ്കാരങ്ങൾ 
 കേരളസംസ്ഥാന ചലച്ചിത്രപുരസ്കാരം
 2004 – പ്രത്യേക ജൂറി പുരസ്കാരം – ഈ സ്നേഹതീരത്ത്
 മറ്റ് പുരസ്കാരങ്ങൾ
 2010 – ഏഷ്യാനെറ്റ് ചലച്ചിത്രപുരസ്കാരങ്ങൾ – മികച്ച താരജോഡി (അർച്ചന കവി) – മമ്മി ആന്റ് മീ
 2010 – വനിത ചലച്ചിത്രപുരസ്കാരങ്ങൾ – മികച്ച താരജോഡി (അർച്ചന കവി) – മമ്മി ആന്റ് മീ"Mammootty, Mamtha win Vanitha Film award". Manorama Online. February 10, 2011.
 2010 – മാതൃഭൂമി ചലച്ചിത്രപുരസ്കാരങ്ങൾ – മികച്ച താരജോഡി (ഭാമ) – സകുടുംബം ശ്യാമള
 2011 – ഏഷ്യാനെറ്റ് ചലച്ചിത്രപുരസ്കാരങ്ങൾ – യൂത്ത് ഐക്കൺ ഓഫ് ദ ഇയർ
 2011 – അമൃത-ഫെഫ്ക പുരസ്കാരങ്ങൾ – യുവകീർത്തി പുരസ്കാരം
 2011 – എസ്.ഐ.ഐ.എം.എ. പുരസ്കാരങ്ങൾ – മികച്ച വില്ലൻ (മലയാളം) – സീനിയേഴ്സ്
2023-ജെ.സി ഡാനിയേൽ ഫൗണ്ടേഷന്റെ മികച്ച നടനുള്ള പുരസ്കാരം-(അറിയിപ്പ്, എന്നാ താൻ കേസ് കൊട്)

 അവലംബം 

 പുറത്തേക്കുള്ള കണ്ണികൾ 



വർഗ്ഗം:1976-ൽ ജനിച്ചവർ
വർഗ്ഗം:നവംബർ 2-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:അഭിനയത്തിനുള്ള കേരളസംസ്ഥാനസർക്കാർ പ്രത്യേകപുരസ്കാരം ലഭിച്ചവർ